Premonstraadid

Premonstraadid ehk premonstraatlased ehk Prémontré ordu (ladina keeles Candidus et Canonicus Ordo Praemonstratensis, lühend O.Praem./OPraem), ka norbertiinid (nimetus on kasutusel Briti saartel), on 12. sajandil Prantsusmaal asutatud regulaarkanoonikute ordu, mille liikmed järgivad Augustinuse reeglit.Premonstratensian Canons. - Catholic Encyclopedia

 Kirjeldus 
Ordu asutas 1120. aastal Norbert Xantenist (u 1080–1134, kanoniseeriti 1562. aastal ja austatakse pühakuna katoliku kirikus). Ordu esimene klooster asus Laoni lähedal Prémontrés, millest on tuletatud ka ordu nimi. Üsna tegevuse algul tekkis ka ordu naisharu.

Ordureegli kinnitas 1126. aastal paavst Honorius II (ametis 1124–1130). Ordu tegutseb autonoomsete kloostrite ühendusena.

Ordurüü on enamasti valge, võib esineda piirkondlikke erisusi. Premonstraatide vaimsus seab keskmesse liturgilise ja hingehoidliku tegevuse, eriti rõhutatakse pühendumist pühale liturgiale (Cultus Eucharisticus) ja neitsi Maarjale (Cultus Marianus). Mõnes kloostris on eluviis kontemplatiivsem, mõnes teises väljapoole suunatum.Premonstratensian Canons. - Catholic Encyclopedia

 Viited 

 Välislingid 
 Premonstratensian Canons. - Catholic Encyclopedia
 About the Norbertines. - Order of Prémontré

Kategooria:Ordud
Kategooria:Usulised ühendused
Kategooria:Katoliku kirik